CELEX: 
Language: lt
Date: 2020-01-20 00:00:00
Title: KOMISIJOS DELEGUOTASIS REGLAMENTAS (ES) …/... dėl Europos laivų korpusų duomenų bazės

EUROPOS
              KOMISIJA

                                      Briuselis, 2020 01 20
                                      C(2020) 255 final

     KOMISIJOS DELEGUOTASIS REGLAMENTAS (ES) …/...

                         2020 01 20

           dėl Europos laivų korpusų duomenų bazės

LT                                                            LT
 ---pagebreak---                                  AIŠKINAMASIS MEMORANDUMAS

     1.       DELEGUOTOJO AKTO BENDROSIOS APLINKYBĖS
     Europos vidaus vandenų keliais plaukiojantys vidaus vandenų laivai turi atitikti įvairius su
     sauga, administravimu ir įgula susijusius reikalavimus.
     Siekiant užtikrinti saugų eksploatavimą, laivui būtina gauti kompetentingos institucijos pagal
     Direktyvą (ES) 2016/16291 išduodamą vidaus vandenų laivybos sertifikatą. Sertifikate
     pateikiami laivo identifikavimo duomenys (laivo pavadinimas, tipas, matmenys ir kt.). Vienas
     iš svarbiausių laivo duomenų yra unikalus Europos laivo identifikavimo numeris (ENI).
     Vienam laivui gali būti priskirtas tik vienas ENI. ENI suteikiamas tik vieną kartą ir
     nekeičiamas visą laivo eksploatavimo laiką.
     Europos Komisija tvarko Europos laivų korpusų duomenų bazę (EHDB), kurioje kaupiami
     Europos vidaus vandenų keliais plaukiojančių laivų duomenys. EHDB naudojama norint
     patikrinti nagrinėjamų paraiškų išduoti sertifikatus istoriją ir informaciją apie laivui jau
     išduotus sertifikatus. EHDB padeda užtikrinti tinkamą upių informacijos paslaugų (UIP)
     veikimą pagal Direktyvą 2005/44/EB2.
     Direktyvoje (ES) 2016/1629 pateikiamos bendrosios su EHDB susijusios nuostatos,
     pavyzdžiui, nurodoma, kad valstybės narės įveda laivų identifikavimo ir apibūdinimo
     duomenis (nepatikslinant, kokie tai duomenys).
     Siekiant patikslinti su EHDB susijusias nuostatas Europos Komisijai suteikti įgaliojimai
     priimti deleguotąjį aktą, kuriuo būtų detalizuoti su duomenų baze susiję aspektai (pavyzdžiui,
     išvardyti laivų identifikavimo ir apibūdinimo duomenys).
     Pirminė EHDB buvo sukurta 2009 m. vykdant projektą PLATINA (jis buvo programos
     NAIADES3 įgyvendinimo platforma) ir ją Europos Komisijos vardu tvarkė rangovas.
     Įgyvendinant projektą nacionalinėms laivų sertifikavimo institucijoms ir UIP institucijoms
     teikta bandomoji paslauga, kuria siekta jas susieti ir sudaryti sąlygas joms keistis informacija.
     Komisijos direktyvoje 2013/49/ES4, kuria iš dalies keičiamas Europos Parlamento ir Tarybos
     direktyvos 2006/87/EB, nustatančios techninius reikalavimus vidaus vandenų laivams, II
     priedas, pateikiamos pirmosios su EHDB susijusios teisės nuostatos – nustatomas
     reikalavimas valstybėms narėms į duomenų bazę įvesti laivų identifikavimo duomenis.
     2016 m. kovo 15 d. EHDB perkelta į Europos Komisijos kompiuterių centrus Liuksemburge.
     Užtikrinama, kad Europos Komisija laikytųsi Reglamente (ES) 2018/17255 nustatytų
     duomenų apsaugos įpareigojimų.

     1
            2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus
            vandenų laivams taikomi techniniai reikalavimai, iš dalies keičiama Direktyva 2009/100/EB ir
            panaikinama Direktyva 2006/87/EB, OL L 252, 2016 9 16, p. 118–176.
     2
            2005 m. rugsėjo 7 d. Europos Parlamento ir Tarybos direktyva 2005/44/EB dėl suderintų upių
            informacijos paslaugų (UIP) Bendrijos vidaus vandens keliuose, OL L 255, 2005 9 30, p. 152–159.
     3
            Komisijos komunikatas „Pirmoji NAIADES veiksmų programos, skirtos vidaus vandens kelių
            transportui skatinti, įgyvendinimo pažangos ataskaita“ (COM(2007) 770 galutinis).
     4
            2013 m. spalio 11 d. Komisijos direktyva 2013/49/ES, kuria iš dalies keičiamas Europos Parlamento ir
            Tarybos direktyvos 2006/87/EB, nustatančios techninius reikalavimus vidaus vandenų laivams, II
            priedas, OL L 272, 2013 10 12, p. 41–43.
     5
            2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų
            apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl
            laisvo tokių duomenų judėjimo, OL L 295, 2018 11 21, p. 39–98.

LT                                                      1                                                          LT
 ---pagebreak---      Siūlomu deleguotuoju reglamentu suteikiamas pagrindas pritaikyti esamą EHDB prie
     Direktyvoje (ES) 2016/1629 pateiktų nuostatų.
     Šis deleguotasis reglamentas atitinka Direktyvos (ES) 2016/1629 19 straipsnio 7 dalį, kuria
     Komisijai suteikiami įgaliojimai priimti deleguotuosius aktus, kuriuose būtų tiksliau nurodyti
     į EHDB įvestini duomenys ir leidžiami prieigos būdai, taip pat pateikti tikslesni nurodymai
     dėl duomenų bazės naudojimo ir veikimo.

     2.      KONSULTACIJOS PRIEŠ PRIIMANT AKTĄ
     Direktyvos (ES) 2016/1629 32 straipsnyje nustatyta, kad prieš priimdama deleguotąjį aktą
     Komisija konsultuojasi su kiekvienos valstybės narės paskirtais ekspertais vadovaudamasi
     2016 m. balandžio 13 d. Tarpinstituciniame susitarime dėl geresnės teisėkūros nustatytais
     principais.
     EHDB turinys buvo aptartas 2017 m. lapkričio 28 d. surengtame CESNI6 ad hoc posėdyje.
     Per šį posėdį valstybės narės sudarė būtinų laivo duomenų, kurie turėtų būti kaupiami EHDB,
     sąrašą.
     Deleguotojo akto projektas buvo pristatytas 2018 m. gegužės 24 d. Komisijos ekspertų grupės
     vidaus vandenų laivams taikomų techninių reikalavimų klausimais posėdyje. Ekspertų grupė
     pritarė Komisijos parengtam deleguotojo akto projektui. Ekspertai taip pat pateikė komentarų
     ir pastabų dėl projekto. Visos pastabos buvo įtrauktos į deleguotojo akto projektą.
     Be to, naudojantis Geresnio reglamentavimo portale veikiančia atsiliepimų teikimo priemone,
     2019 m. rugpjūčio 26 d. – rugsėjo 23 d. buvo gauta suinteresuotųjų šalių pastabų dėl
     deleguotojo reglamento projekto. Iš viso gauti penki atsiliepimai. Vieną pastabą pateikė
     pilietis, o keturias – Komisijos ekspertų grupės vidaus vandenų laivams taikomų techninių
     reikalavimų klausimais nariai; su grupe dar kartą pasikonsultuota tuo metu, kai vyko viešos
     konsultacijos internetu. Į gautas pastabas, ypač į prašymus aiškiau išdėstyti tekstą, kai tik
     buvo įmanoma, atsižvelgta rengiant galutinį projektą.

     3.      DELEGUOTOJO AKTO TEISINIAI ASPEKTAI
     Vadovaujantis Direktyvos (ES) 2016/1629 19 straipsnio 7 dalimi, šiame deleguotajame akte
     tiksliau nurodomi į duomenų bazę valstybių narių įvestini duomenys ir leidžiami prieigos,
     suteikiamos atsižvelgiant į duomenų gavėjų kategorijas ir tikslus, kuriais tokie duomenys
     tvarkomi, būdai, taip pat pateikiami tikslesni nurodymai dėl duomenų bazės naudojimo ir
     veikimo.
     Duomenis gali tvarkyti tik valstybių narių, peržiūrėtos Konvencijos dėl laivybos Reino upe
     susitariančiųjų šalių ir trečiųjų valstybių, kurioms pavestos užduotys, susijusios su Direktyvos
     (ES) 2016/1629 ir Direktyvos 2005/44/EB taikymu, kompetentingos institucijos. Šios
     kompetentingos institucijos turi visateisę prieigą prie EHDB.
     Deleguotojo akto nuostatomis taip pat numatoma ribota (tik skaitymo) prieiga prie EHDB,
     suteikiama nacionalinėms institucijoms, atsakingoms už vandens kelių eismo ir
     infrastruktūros valdymą, laivybos saugos ar jos reikalavimų vykdymo užtikrinimą ir statistinių
     duomenų rinkimą.

     6
            CESNI – Centrinės laivybos Reinu komisijos (CCNR) remiamas Europos vidaus vandenų laivybos
            standartų rengimo komitetas, kurio veikloje gali dalyvauti visų valstybių narių ekspertai, – rengia
            vidaus vandenų laivybos srities techninius standartus, į kuriuos turėtų daryti nuorodas Sąjunga.

LT                                                      2                                                         LT
 ---pagebreak---      Norint gauti prieigą prie EHDB turės būti sukurta paskyra duomenų bazėje. Paskyras tvirtins
     kiekvienoje valstybėje narėje ir peržiūrėtos Konvencijos dėl laivybos Reino upe
     susitariančiosiose šalyse paskirti už EHDB atsakingi bendri kontaktiniai punktai.
     Deleguotąjį aktą sudaro pagrindinis tekstas (7 straipsniai) ir priedai.
     1 straipsnyje nustatomas deleguotojo akto dalykas ir taikymo sritis.
     2 straipsnyje daroma nuoroda į 1 priedą, kuriame nustatomas plaukiojančiosios priemonės
     identifikavimo duomenų, kurie turėtų būti pateikiami EHDB, sąrašas (išsamesnis
     paaiškinimas – su 1 priedu susijusioje pastraipoje).
     3 straipsnyje pateikiamos su prieiga prie EHDB ir duomenų tvarkymu susijusios nuostatos.
     Šiame straipsnyje nustatomos kompetentingos institucijos, turinčios naudotis EHDB ir vesti į
     ją duomenis.
     4 straipsnyje nustatoma tik skaitymo prieiga prie duomenų bazės ir šios srities kompetentingų
     institucijų pareiga.
     5 straipsnyje nustatomi už EHDB atsakingi bendri kontaktiniai punktai. Bendri kontaktiniai
     punktai atlieka ryšių su Komisija ir kitomis valstybėmis narėmis palaikymo funkciją ir
     palengvina prieigos prie EHDB tvirtinimo procesą.
     1 priede išvardijami visi būtini laivo duomenys, kuriuos turi pateikti kompetentingos
     institucijos, ir pateikiamas neprivalomų laivo duomenų sąrašas. Siekiant užtikrinti Direktyvos
     (ES) 2016/1629 ir Centrinės laivybos Reinu komisijos reglamentų nuoseklumą, įtrauktas laivo
     duomenų, kurie turėtų būti pateikiami EHDB remiantis standarto ES-TRIN 2 priedu (būtinųjų
     laivo identifikavimo duomenų sąrašas), sąrašas.
     2 priede nustatomi naudotojų profiliai ir prieigos teisės – pateikiamas įstaigų sąrašas, kuriame
     nurodomos jų prieigos prie EHDB saugomų būtinųjų laivo identifikavimo duomenų teisės.
     3 priede pateikiamos su visateise prieiga ir su EHDB saugomų duomenų tvarkymu susijusios
     nuostatos.
     4 priede pateikiamos nuostatos dėl tik skaitymo prieigos prie EHDB.
     5 priede pateikiamas EHDB funkcijų aprašas.

LT                                                   3                                                  LT
 ---pagebreak---                    KOMISIJOS DELEGUOTASIS REGLAMENTAS (ES) …/...

                                              2020 01 20

                               dėl Europos laivų korpusų duomenų bazės

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2016 m. rugsėjo 14 d. Europos Parlamento ir Tarybos direktyvą (ES)
     2016/1629, kuria nustatomi vidaus vandenų laivams taikomi techniniai reikalavimai, iš dalies
     keičiama Direktyva 2009/100/EB ir panaikinama Direktyva 2006/87/EB7, ypač į jos 19
     straipsnio 7 dalį,
     kadangi:
     (1)    siekiant užtikrinti sklandų Direktyvos (ES) 2016/1629 taikymą, valstybių narių,
            peržiūrėtos Konvencijos dėl laivybos Reino upe susitariančiųjų šalių ir trečiųjų
            valstybių, kurioms pavestos užduotys, susijusios su direktyvų (ES) 2016/1629 ir
            2005/44/EB taikymu, kompetentingoms institucijoms turėtų būti suteikta visateisė
            prieiga;
     (2)    visateisė prieiga suteikia valstybėms narėms galimybę bendradarbiauti tarpusavyje bei
            su trečiosiomis valstybėmis ir koordinuoti į EHDB įrašomų plaukiojančiųjų priemonių
            duomenų tvarkymo darbą;
     (3)    kitoms institucijoms turėtų būti suteikta tik skaitymo prieiga prie EHDB, kad jos
            galėtų taikyti administracines priemones, kurių tikslas – užtikrinti vandens kelių eismo
            ir infrastruktūros valdymą, laivybos saugą ar jos reikalavimų vykdymą ir rinkti
            statistinius duomenis;
     (4)    kad būtų užtikrintas sklandus EHDB veikimas ir palengvintas prašymų suteikti prieigą
            prie EHDB tikrinimo procesas, valstybės narės, peržiūrėtos Konvencijos dėl laivybos
            Reino upe susitariančiosios šalys ir atitinkamos trečiosios valstybės turėtų paskirti
            bendrus kontaktinius punktus;
     (5)    siekiant užtikrinti duomenų saugumą ir sklandų EHDB veikimą, tikslinga nustatyti
            veiksmus, kuriuos turėtų atlikti valstybės narės suteikdamos tik skaitymo prieigą prie
            EHDB;
     (6)    kad būtų lengviau patikrinti esamus ir ankstesnius plaukiojančiosios priemonės
            duomenis ir informaciją, susijusią su išduotais sertifikatais ir naujomis paraiškomis
            išduoti sertifikatus, duomenys apie vidaus vandenų plaukiojančiąsias priemones turi
            būti aukštos kokybės, palyginami, naujausi, patikimi ir suderinti. Todėl turėtų būti
            nustatytas išsamus su plaukiojančiąja priemone susijusių duomenų sąrašas;
     (7)    specifikacijos turėtų atitikti technologinio neutralumo ir atvirumo novatoriškoms
            technologijoms principus ir turėtų būti taikomi vienkartinio duomenų pateikimo ir
            numatytojo sąveikumo principai. Turėtų būti deramai atsižvelgiama į 2016–2020 m.

     7
            OL L 252, 2016 9 16, p. 118.

LT                                                 4                                                   LT
 ---pagebreak---              ES e. valdžios veiksmų plane8 ir Europos sąveikumo sistemoje9 išdėstytus principus ir
             rekomendacijas;
     (8)     tais atvejais, kai šiame reglamente numatytos priemonės apima asmens duomenų
             tvarkymą, jis turėtų būti vykdomas laikantis Sąjungos teisės aktų dėl asmens duomenų
             apsaugos, visų pirma Reglamento (ES) 2018/172510 (jei asmens duomenis tvarko
             Europos Komisija) ir Europos Parlamento ir Tarybos Reglamento (ES) 2016/67911 (jei
             asmens duomenis tvarko valstybių narių kompetentingos institucijos);
     (9)     remiantis Reglamento (ES) 2018/1725 42 straipsniu buvo pasikonsultuota su Europos
             duomenų apsaugos priežiūros pareigūnu,
     PRIĖMĖ ŠĮ REGLAMENTĄ:

                                                    1 straipsnis
                                           Dalykas ir taikymo sritis
     Šiuo reglamentu nustatomos duomenų, saugomų Direktyvos (ES) 2016/1629 19 straipsnyje
     nurodytoje Europos laivų korpusų duomenų bazėje (EHDB), rinkimo, tvarkymo ir prieigos
     prie jų taisyklės bei leidžiami prieigos būdai ir pateikiami nurodymai dėl duomenų bazės
     naudojimo ir veikimo.

                                                    2 straipsnis
                                               Duomenų rinkimas
     Valstybės narės įveda į EHDB šio reglamento 1 priede nurodytus plaukiojančiosios priemonės
     identifikavimo duomenis.

                                                    3 straipsnis
                   Visateisė prieiga prie EHDB saugomų duomenų ir jų tvarkymas
     1. Valstybių narių, peržiūrėtos Konvencijos dėl laivybos Reino upe susitariančiųjų šalių ir
     trečiųjų valstybių, kurioms pavestos užduotys, susijusios su Direktyvų (ES) 2016/1629 ir
     2005/44/EB taikymu, kompetentingos institucijos naudojasi prieiga prie duomenų ir juos
     tvarko, kad būtų lengviau įgyvendinti administracines saugios ir nesudėtingos laivybos
     užtikrinimo priemones ir kad būtų užtikrintas Direktyvos (ES) 2016/1629 taikymas.
     2. Kiekviena valstybė narė, peržiūrėtos Konvencijos dėl laivybos Reino upe susitariančioji
     šalis ir 1 dalyje nurodyta trečioji valstybė pateikia Komisijai 1 dalyje nurodytų kompetentingų
     institucijų pavadinimus ir adresus.
     3. Valstybės narės užtikrina Direktyvos (ES) 2016/1629 17 straipsnyje nurodytuose
     registruose saugomų duomenų ir EHDB pateiktų duomenų nuoseklumą.
     8
        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
        Regionų komitetui „2016–2020 m. ES e. valdžios veiksmų planas. Valdžios skaitmeninių permainų
        spartinimas“ (COM(2016) 179 final).
     9
        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
        Regionų komitetui „Europos sąveikumo sistema. Įgyvendinimo strategija“ (COM(2017) 134).
     10
        2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos
        Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių
        duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB.
     11
        2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų
        apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva
        95/46/EB (Bendrasis duomenų apsaugos reglamentas) (OL L 119, 2016 5 4, p. 1).

LT                                                        5                                                         LT
 ---pagebreak---      4. Visateisė prieiga prie EHDB suteikiama vadovaujantis šio reglamento 3 priedu.

                                               4 straipsnis
                                   Tik skaitymo prieiga prie EHDB
     1. Siekiant taikyti administracines priemones, kurių tikslas – užtikrinti vandens kelių eismo ir
     infrastruktūros valdymą, laivybos saugą ar jos reikalavimų vykdymą ir rinkti statistinius
     duomenis, valstybių narių, peržiūrėtos Konvencijos dėl laivybos Reino upe susitariančiųjų
     šalių ir šio reglamento 3 straipsnio 1 dalyje nurodytų trečiųjų valstybių institucijoms, kurios
     nėra 3 straipsnyje nurodytos institucijos, gali būti suteikta tik skaitymo prieiga prie EHDB.
     2. Kiekviena valstybė narė, peržiūrėtos Konvencijos dėl laivybos Reino upe susitariančioji
     šalis ir trečioji valstybė pateikia Komisijai 1 dalyje nurodytų įstaigų pavadinimus ir adresus ir
     nurodo kiekvienos jų naudotojo profilį pagal šio reglamento 2 priedą.
     3. Tik skaitymo prieiga prie EHDB suteikiama vadovaujantis šio reglamento 4 priedu.
                                                   5 straipsnis
                         Už EHDB atsakingas bendras kontaktinis punktas
     1. Kiekviena valstybė narė, peržiūrėtos Konvencijos dėl laivybos Reino upe susitariančioji
     šalis ir 3 straipsnio 1 dalyje nurodyta trečioji valstybė paskiria ryšiams su Komisija ir kitomis
     valstybėmis narėmis palaikyti skirtą bendrą kontaktinį punktą, kad būtų lengviau keistis
     informacija apie prieigos patvirtinimą pagal 3 ir 4 straipsnius. 3 straipsnio 2 dalyje ir 4
     straipsnio 2 dalyje nurodyta informacija pateikiama įrašant ją į EHDB.
     2. Bendras kontaktinis punktas atrenkamas iš šio reglamento 3 straipsnio 1 dalyje nurodytų
     kompetentingų institucijų.
     3. Kiekviena valstybė narė, peržiūrėtos Konvencijos dėl laivybos Reino upe susitariančioji
     šalis ir šio reglamento 3 straipsnio 1 dalyje nurodyta trečioji valstybė pateikia Komisijai už
     EHDB atsakingo bendro kontaktinio punkto pavadinimą ir jo kontaktinius duomenis.

                                               6 straipsnis
                                              Įsigaliojimas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 01 20

                                                  Komisijos vardu
                                                  Pirmininkė
                                                  Ursula von der LEYEN

LT                                                  6                                                    LT
 ---documentbreak---          EUROPOS
         KOMISIJA

                               Briuselis, 2020 01 20
                               C(2020) 255 final

                               ANNEXES 1 to 5

                     PRIEDAI

                        prie

     KOMISIJOS DELEGUOTOJO REGLAMENTO

       dėl Europos laivų korpusų duomenų bazės

LT                                                     LT
 ---pagebreak---                                              1 PRIEDAS
                Plaukiojančiosios priemonės identifikavimo duomenys
     Laivo identifikavimo duomenys, kurių sąrašas pateiktas taikomo Europos standarto, kuriuo
     nustatomi vidaus vandenų laivams skirti techniniai reikalavimai, 2 priede, yra Direktyvos
     (ES) 2016/1629 II priede nurodyti duomenys.

                                             2 PRIEDAS
                                Naudotojų profiliai ir prieigos teisės
     1.1.     Komisija atskiriems naudotojams suteikia 1 lentelėje nurodytus naudotojų
              profilius atitinkančias prieigos teises.
     1.2.     Pagal Direktyvos (ES) 2016/1629 19 straipsnio 5 dalį Komisija prieigą prie
              EHDB gali suteikti ir tarptautinėms organizacijoms bei trečiųjų valstybių
              institucijoms, jei tenkinami Reglamento (ES) 2018/1725 46 straipsnyje nustatyti
              reikalavimai. Remiantis fizinių asmenų asmens duomenų apsaugos lygio
              vertinimo rezultatais, naudotojų profiliams ar su jais susietoms prieigos teisėms
              gali būti taikomi apribojimai.

     Naudotojų profiliai                    Apibrėžtis                         Prieigos teisės
     Techninio             Už Sąjungos vidaus vandenų laivybos                Visateisė prieiga
     sertifikavimo         sertifikatų išdavimą pagal Direktyvos (ES)
     institucija           2016/1629       6     straipsnį     atsakinga
                           kompetentinga institucija ar tikrinimo
                           įstaiga
                           ARBA
                           Už sertifikatų išdavimą pagal peržiūrėtos
                           Konvencijos dėl laivybos Reino upe 22
                           straipsnį atsakinga tikrinimo įstaiga
                           ARBA
                           Panaši trečiųjų valstybių kompetentinga
                           institucija, kuriai pavestos užduotys,
                           susijusios su Direktyvos (ES) 2016/1629
                           taikymu
                           ARBA
                           Už unikalaus Europos laivo identifikavimo
                           numerio suteikimą pagal Direktyvos (ES)
                           2016/1629       18     straipsnį    atsakinga
                           kompetentinga institucija
     UIP institucija       Už UIP teikimą ir tarptautinį keitimąsi         Visateisė prieiga
                           duomenimis pagal Direktyvos 2005/44/EB          (susijusi tik su
                           8 straipsnį atsakinga kompetentinga             Direktyvos 2005/44/EB
                           institucija                                     taikymu)
                           ARBA
                           Organizacija, kuri yra paskirta arba kuriai
                           pagal sutartį pavesta atlikti UIP sistemos
                           operatoriaus ir UIP teikėjo funkcijas, kaip
                           apibrėžta Direktyvoje 2005/44/EB

LT                                                 2                                               LT
 ---pagebreak---      Statistikos tarnyba      Už statistinių duomenų rinkimą atsakingos      Tik skaitymo prieiga, dėl
                              nacionalinės arba tarptautinės tarnybos        kurios sprendžiama
                                                                             atsižvelgiant į fizinių
                                                                             asmenų asmens
                                                                             duomenų apsaugos lygio
                                                                             vertinimo rezultatus
     Tarptautinės             Tarptautinių organizacijų įgaliotieji          Tik skaitymo prieiga, dėl
     organizacijos            naudotojai                                     kurios sprendžiama
                                                                             atsižvelgiant į fizinių
                                                                             asmenų asmens
                                                                             duomenų apsaugos lygio
                                                                             vertinimo rezultatus
     Kitos įstaigos           Kitos įstaigos, kurių paskirtis – užtikrinti   Tik skaitymo prieiga
                              vandens kelių eismo ir infrastruktūros
                              valdymą, laivybos saugą ar jos reikalavimų
                              vykdymą, pavyzdžiui:
                              - už eismo valdymą atsakinga
                              kompetentinga institucija
                              - šliuzo arba tilto operatorius
                              - gelbėjimo ir pagalbos tarnyba
                              - teisėsaugos institucijos
                              - avarijų tyrimo įstaiga
     Komisijos                Įgaliotieji naudotojai, atsakingi už:          Su visomis funkcijomis
     darbuotojai                  a) EHDB tvarkymą arba                      susijusių      techninių
                                  b) vidaus vandenų laivybos politiką        sprendimų teikėjas
                                                                             Tik skaitymo prieiga

                                                3 PRIEDAS
                        Visateisė prieiga ir EHDB saugomų duomenų tvarkymas
     1. Visateisės prieigos ir teisės tvarkyti EHDB saugomus duomenis patvirtinimas atliekamas
     taip:
              (a)     EHDB pateikiamas prašymas sukurti paskyrą, suteikiančią visateisę prieigą ir
                      teisę tvarkyti duomenis;
              (b)     už EHDB atsakingas bendras kontaktinis punktas atlieka patvirtinimą;
              (c)     paskyra aktyvinama.
     2. Komisija gali pasyvinti paskyrą, jei naudotojas neatitinka šio reglamento reikalavimų.

                                                4 PRIEDAS
                                    Tik skaitymo prieiga prie EHDB
     1. Tik skaitymo prieigos prie EHDB patvirtinimas atliekamas taip:
              (a)     EHDB pateikiamas prašymas sukurti paskyrą, suteikiančią tik skaitymo prieigą
                      prie duomenų bazės;
              (b)     už EHDB atsakingas bendras kontaktinis punktas atlieka patvirtinimą;

LT                                                    3                                                  LT
 ---pagebreak---              (c)   paskyra aktyvinama.
     2. Komisija gali pasyvinti paskyrą, jei naudotojas neatitinka šio reglamento reikalavimų.
     3. Kompetentingos institucijos privalo vykdyti nuolatinę su prieiga, kurią jos suteikė 4
     straipsnio 1 dalyje nurodytoms institucijoms, stebėseną ir patikrinimus.
                                              5 PRIEDAS
                                        Funkcijos
     EHDB užtikrinama galimybė atlikti toliau nurodytas funkcijas.
     1.      Unikalaus Europos laivo identifikavimo numerio (ENI) patikrinimas EHDB
     EHDB užtikrinama galimybė kompetentingoms institucijoms pagal ENI arba
     plaukiojančiosios priemonės identifikavimo duomenis patikrinti, ar plaukiojančioji priemonė
     jau registruota sistemoje.
     2.      Susipažinimas su plaukiojančiųjų priemonių sertifikatų duomenimis
     EHDB suteikiama prieiga prie plaukiojančiųjų priemonių sertifikatų (išduotų pagal Direktyvą
     (ES) 2016/1629) duomenų ir plaukiojančiųjų priemonių identifikavimo duomenų, gautų iš
     nacionalinių registrų.
     3.      Susipažinimas su atmestų arba nagrinėjamų paraiškų išduoti sertifikatus duomenimis
     Pagal Direktyvą (ES) 2016/1629 EHDB suteikiama prieiga prie paraiškų išduoti sertifikatus
     būsenos („atmesta“ arba „nagrinėjama“) duomenų.
     4.      Prieiga prie plaukiojančiųjų priemonių sertifikatų skaitmeninių kopijų
     EHDB suteikiama prieiga prie visų pagal Direktyvą (ES) 2016/1629 kompetentingų
     institucijų išduotų sertifikatų skaitmeninių kopijų.
     5.      Statistikos rengimas
     EHDB užtikrinama galimybė teikti įgaliotiesiems naudotojams duomenis, reikalingus
     statistikos užklausoms atlikti.
     6.      Naudotojų prieigos valdymas
     Prie EHDB naudotojai jungiasi naudodamiesi Komisijos tapatumo nustatymo paslauga („EU
     Login“).

LT                                                  4                                              LT